MÓRÁGY KÖZSÉG ÖNKORMÁNYZAT

Képviselő-testülete

**Szám: Mo/45-9/2020.**

J E G Y Z Ő K Ö N Y V

**Készült:** Mórágy Község Önkormányzat Képviselő-testületének **2020. augusztus 7-én** 8,00 órakor a Községházán megtartott **rendkívüli nyílt** ülésén.

**Jelen vannak:** Glöckner Henrik polgármester, Illés Béla, Ördög Zoltán, Horváth Dániel,

Nagy Jánosné képviselő (5fő)

**Tanácskozási joggal megjelent:** dr. Puskásné dr. Szeghy Petra jegyző

**Jegyzőkönyvvezető:** Simondi Zoltánné igazgatási előadó

Füle Mária

Glöckner Henrik polgármester köszöntötte a képviselő-testület tagjait. Megállapította, hogy a testület határozatképes, az ülést megnyitotta.

**Napirendi javaslat:**

**Napirendi pontok:**

1. **TETT támogatás újrafelosztása (52. sz. előterjesztés)**

Előterjesztő: Glöckner Henrik polgármester

1. **Helyi civil szervezetek pályázatainak elbírálása (53. sz. előterjesztés)**

Előterjesztő: Glöckner Henrik polgármester

1. **Beiskolázási támogatás meghatározása (54. sz. előterjesztés)**

Előterjesztő: Glöckner Henrik polgármester

1. **Mórágy Község Önkormányzat Képviselő-testületének a településkép védelméről** **szóló 2/2018.(II.26.) önkormányzati rendelete módosítása**

Előterjesztő: Dr. Puskásné Dr. Szeghy Petra

1. **Döntés szociális célú tüzelőanyag vásárlás támogatás igényléséről**

Előterjesztő: Glöckner Henrik polgármester

1. **Egyéb**

**Zárt ülés**

1. **Első lakáshoz jutók támogatása kérelem elbírálása (55. sz. előterjesztés)**

Előterjesztő: Glöckner Henrik polgármester

1. **TETT támogatás újrafelosztása (52. sz. előterjesztés)**

Előterjesztő: Glöckner Henrik polgármester

(írásbeli előterjesztés)

Glöckner Henrik polgármester az írásbeli előterjesztéshez nem kívánt kiegészítést tenni, annak ismeretében kérte a képviselőket, hogy az előterjesztést vitassák meg és fogadják el.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő határozati javaslatról.

Szavazás után Mórágy Község Önkormányzat Képviselő-testülete 5 *igen szavazattal, 0 nem szavazattal, 0 tartózkodással* a következő határozatot hozta:

**108/2020.(VIII.07.) Képviselő-testületi határozat**

**TETT támogatás újrafelosztásáról**

Mórágy Község Önkormányzat Képviselő-testülete úgy határozott, hogy a TETT támogatás 2020. évi összegéből a felhalmozási célú támogatások rovatról 13 777 609 Ft-ot átcsoportosít a működési célú támogatás rovatra. Ennek megfelelően a TETT támogatás 2020. évi felosztását az alábbiak szerint hagyja jóvá:

1.)Működési célú támogatás: 58 777 609,- Ft

2.)Felhalmozási célú támogatás: 21 297 391,- Ft

**Mindösszesen : 80.075.000,- Ft**

A Képviselő-testület ezzel egyidejűleg a 26/2020. (III.10.) számú határozatát hatályon kívül helyezi.

Határidő: azonnal

Felelős: Glöckner Henrik polgármester

Határozattal értesítve: TETT munkaszervezete

Bonyhádi Közös Önkormányzati Hivatal Mórágyi Kirendeltség gazdálkodási ügyintézője

1. **Helyi civil szervezetek pályázatainak elbírálása (53. sz. előterjesztés)**

Előterjesztő: Glöckner Henrik polgármester

(írásbeli előterjesztés)

Glöckner Henrik polgármester az írásbeli előterjesztéshez nem kívánt kiegészítést tenni, annak ismeretében kérte a képviselőket, hogy az előterjesztést vitassák meg és fogadják el.

Horváth Dániel képviselő elmondta, hogy a Német Nemzetiségi Néptáncegyüttes részére több támogatást adna.

Ördög Zoltán képviselő elmondta, hogy a Sportegyesület támogatását csökkentené, mivel a Korona vírus miatt a tavaszi forduló elmaradt.

Glöckner Henrik polgármester elmondta, hogy valójában a 3 hónap alatti időszakban a játékosok szállításának költségeit spórolta meg a Sportegyesület. A közüzemi számlák (víz, villany) költségei az elmaradt forduló ellenére is maradt. A játékvezetők bérét a Magyar Labdarugó Szövetség fizeti.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő határozati javaslatokról.

Szavazás után Mórágy Község Önkormányzat Képviselő-testülete 5 *igen szavazattal, 0 nem szavazattal, 0 tartózkodással* a következő határozatokat hozta:

**109/2020.(VIII.07.) Képviselő-testületi határozat**

**Összetartás Mórágyért Egyesület 2020. évi támogatásáról**

Mórágy Község Önkormányzatának Képviselő-testülete úgy határozott, hogy a Mórágy Községben működő civil szervezetek működési támogatására kiírt pályázat alapján 2020. évben 355.000 forint, támogatást állapít meg az Összetartás Mórágyért Egyesület részére.

A testület felhatalmazza Glöckner Henrik polgármestert a támogatási szerződés aláírására.

Felelős: Glöckner Henrik polgármester

Határidő: 2020. augusztus 31.

Határozattal értesítve: Bonyhádi Közös Önkormányzati Hivatal Mórágyi Kirendeltség gazdálkodási ügyintézője

Összetartás Mórágyért Egyesület vezetője

**110/2020.(VIII.07.) Képviselő-testületi határozat**

**Hagyományőrző Német Nemzetiségi Egyesület 2020. évi támogatásáról**

Mórágy Község Önkormányzatának Képviselő-testülete úgy határozott, hogy a Mórágy Községben működő civil szervezetek működési támogatására kiírt pályázat alapján 2020. évben 125.000 forint, támogatást állapít meg Hagyományőrző Német Nemzetiségi Egyesület részére.

A testület felhatalmazza Glöckner Henrik polgármestert a támogatási szerződés aláírására.

Felelős: Glöckner Henrik polgármester

Határidő: 2020. augusztus 31.

Határozattal értesítve: Közös Hivatal gazdasági vezetője

Hagyományőrző Német Nemzetiségi Egyesület vezetője

**111/2020.(VIII.07.) Képviselő-testületi határozat**

**Mórágyi Iskoláért Alapítvány 2020. évi támogatásáról**

Mórágy Község Önkormányzatának Képviselő-testülete úgy határozott, hogy a Mórágy Községben működő civil szervezetek működési támogatására kiírt pályázat alapján 2020. évben 220.000 forint, támogatást állapít meg Mórágyi Iskoláért Alapítvány részére.

A testület felhatalmazza Glöckner Henrik polgármestert a támogatási szerződés aláírására.

Felelős: Glöckner Henrik polgármester

Határidő: 2020. augusztus 31.

Határozattal értesítve: Bonyhádi Közös Önkormányzati Hivatal Mórágyi Kirendeltség gazdálkodási ügyintézője

Mórágyi Iskoláért Alapítvány vezetője

**112/2020.(VIII.07.) Képviselő-testületi határozat**

**Mórágyi Német Nemzetiségi Néptáncegyüttes 2020. évi támogatásáról**

Mórágy Község Önkormányzatának Képviselő-testülete úgy határozott, hogy a Mórágy Községben működő civil szervezetek működési támogatására kiírt pályázat alapján 2020. évben 500.000 forint, támogatást állapít meg Mórágyi Német Nemzetiségi Néptáncegyüttes részére.

A testület felhatalmazza Glöckner Henrik polgármestert a támogatási szerződés aláírására.

Felelős: Glöckner Henrik polgármester

Határidő: 2020. augusztus 31.

Határozattal értesítve: Bonyhádi Közös Önkormányzati Hivatal Mórágyi Kirendeltség gazdálkodási ügyintézője

Mórágyi Német Nemzetiségi Néptáncegyüttes vezetője

**113/2020.(VIII.07.) Képviselő-testületi határozat**

**Mórágyi Sportegyesület 2020. évi támogatásáról**

Mórágy Község Önkormányzatának Képviselő-testülete úgy határozott, hogy a Mórágy Községben működő civil szervezetek működési támogatására kiírt pályázat alapján 2020. évben 1.800.000 forint, támogatást állapít meg Mórágyi Sport Egyesület részére.

A testület felhatalmazza Glöckner Henrik polgármestert a támogatási szerződés aláírására.

Felelős: Glöckner Henrik polgármester

Határidő: 2020. augusztus 31.

Határozattal értesítve: Bonyhádi Közös Önkormányzati Hivatal Mórágyi Kirendeltség gazdálkodási ügyintézője

Mórágyi Sport Egyesület vezetője

**114/2020.(VIII.07.) Képviselő-testületi határozat**

**Völgységi Lovas Egyesület 2020. évi támogatásáról**

Mórágy Község Önkormányzatának Képviselő-testülete úgy határozott, hogy a Mórágy Községben működő civil szervezetek működési támogatására kiírt pályázat alapján 2020. évben 120.000 forint, támogatást állapít meg Völgységi Lovas Egyesület részére.

A testület felhatalmazza Glöckner Henrik polgármestert a támogatási szerződés aláírására.

Felelős: Glöckner Henrik polgármester

Határidő: 2020. augusztus 31.

Határozattal értesítve: Bonyhádi Közös Önkormányzati Hivatal Mórágyi Kirendeltség gazdálkodási ügyintézője

Völgységi Lovas Egyesület vezetője

1. **Beiskolázási támogatás meghatározása (54. sz. előterjesztés)**

Előterjesztő: Glöckner Henrik polgármester

(írásbeli előterjesztés)

Glöckner Henrik polgármester az írásbeli előterjesztéshez nem kívánt kiegészítést tenni, annak ismeretében kérte a képviselőket, hogy az előterjesztést vitassák meg és fogadják el.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő határozati javaslatról.

Szavazás után Mórágy Község Önkormányzat Képviselő-testülete 5 *igen szavazattal, 0 nem szavazattal, 0 tartózkodással* a következő határozatot hozta:

**115/2020.(VIII.07.) Képviselő-testületi határozat**

**2020. évi beiskolázási támogatásáról**

Mórágy Község Önkormányzat Képviselő-testülete2020. évbenbeiskolázási támogatást állapít meg a mórágyi állandó lakóhellyel rendelkező gyermekek részére a gyermekvédelem helyi szabályozásáról szóló 4/2017.(II.14.) rendelet 4.§ (2) bekezdésben foglaltak alapján:

- a helyben tanuló általános iskolások részére 9 000 Ft támogatást

- középfokú iskolai végzettséget nappali tagozaton szerző gyermekek részére 17 000 Ft támogatást,

- a felsőoktatásban résztvevők részére 21 000 Ft támogatást nyújt, ha a hallgató az első diplomáját szerzi meg és nappali tagozaton tanul.

**-** az óvodások részére 3 000 Ft/fő támogatást ad, az óvoda részére történő átutalással.

A beiskoláztatási támogatás a szülő nyilatkozatának figyelembe vételével történik, kifizetését 2020. augusztus 19. határidővel határozza meg.

Felelős: Glöckner Henrik polgármester

Határidő: 2020. augusztus 19.

Határozattal értesítendő: Bonyhádi Közös Önkormányzati Hivatal Mórágyi Kirendeltség gazdálkodási ügyintézője

1. **Mórágy Község Önkormányzat Képviselő-testületének a településkép védelméről** **szóló 2/2018.(II.26.) önkormányzati rendelete módosítása**

Előterjesztő: Dr. Puskásné Dr. Szeghy Petra

(írásbeli előterjesztés)

Glöckner Henrik polgármester az írásbeli előterjesztést nem kívánta kiegészíteni, kérte a képviselőket, az abban foglaltakat vitassák meg és a rendeletet fogadják el.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő rendelet tervezetéről.

Szavazás után Mórágy Község Önkormányzat Képviselő-testülete *5 igen szavazattal, 0 nem szavazattal, 0 tartózkodással* a következő rendeletet alkotta meg:

**Mórágy Köszég Önkormányzata Képviselő‐testületének**

**.../2020. ( ) önkormányzati rendelete**

**A településkép védelméről szóló 2/2018.(II.26.) önkormányzati rendelet**

**módosításáról**

**(A rendelet a jegyzőkönyvhöz mellékelve)**

1. **Döntés szociális célú tüzelőanyag vásárlás támogatás igényléséről**

Előterjesztő: Glöckner Henrik polgármester

(írásbeli előterjesztés)

Glöckner Henrik polgármester az írásbeli előterjesztéshez nem kívánt kiegészítést tenni, annak ismeretében kérte a képviselőket, hogy az előterjesztést vitassák meg és fogadják el.

Ördög Zoltán képviselő elmondta, hogy nem kívánja támogatni a szociális tüzelőanyag vásárlását, mivel a tüzelőanyag kiosztásakor nem csak az elutasított lakosok támadják a képviselő- testület tagjait, hanem a támogatásban részesültek is elégedetlenek. A tüzelőanyagot a közmunkások nem megfelelő helyre teszik le a ház előtt, kevés a mennyiség vagy a fa minőségét kifogásolják.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő határozati javaslatról.

Szavazás után Mórágy Község Önkormányzat Képviselő-testülete 4 *igen szavazattal, 1 nem szavazattal, 0 tartózkodással* a következő határozatot hozta:

**116/2020.(VIII.07.) Képviselő-testületi határozat**

**szociális célú tüzelőanyag vásárlására kiírt pályázat benyújtásáról**

Mórágy Község Önkormányzat Képviselő-testülete úgy határozott, hogy a Magyarország 2020. évi központi költségvetésről szóló 2019. évi LXXI. törvény 3. mellékletében szereplő „A helyi önkormányzatok kiegészítő támogatásai fejezet I. Működési célú támogatások 8. pontja alapján a „A települési önkormányzatok szociális célú tüzelőanyag vásárlásához kapcsolódó támogatására” pályázatot kíván benyújtani.

Mórágy Község Önkormányzata a szociális célú tüzelőanyag vásárlásához szükséges saját forrást - melynek összege 104 140 Ft - biztosítja a 2020. évi költségvetéséből.

Mórágy Község Önkormányzata a szociális célú tűzifában részesülőktől ellenszolgáltatást nem kér.

A Képviselő-testület megbízza a polgármestert a tüzelőanyag vásárláshoz kapcsolódó kiegészítő támogatás igénylésével.

Felelős: Glöckner Henrik polgármester

Határidő: 2020. augusztus 31.

Határozattal értesítve: Bonyhádi Közös Önkormányzati Hivatal Mórágyi Kirendeltség gazdálkodási ügyintézője

**Egyebek**

* ***Szabadság utcai járda felújítása***

Glöckner Henrik polgármester elmondta, hogy a Szabadság utcai járda felújítására a testület kérésére kért árajánlatot, amely szerint a felújítás 1 289 642 Ft. lenne kérte a képviselőket, hogy vitassák meg a kérdést.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester a következő határozati javaslatot tette fel szavazásra:

*…/2020.(VIII.07.) képviselő-testületi határozat*

*a Szabadság utcai járda felújításáról*

*Mórágy Község Önkormányzat Képviselő-testülete úgy határozott, hogy az alábbi beruházást kívánja megvalósítani:*

***Szabadság utcai járda felújítása (hrsz. 433 és 441)***

*A kiválasztott kivitelező: Bencsik-Bau Kft. – 6500 Baja, Hunyadi J. u. 11.*

*A beruházás összköltsége: bruttó 1 289 642 Ft*

*A műszaki ellenőri feladatok ellátásával a Sebiber Bt.-t (7122 Kakasd, Kossuth L. u. 10.) bízza meg.*

*Határidő: folyamatos*

*Felelős: Glöckner Henrik polgármester*

Szavazás után Mórágy Község Önkormányzat Képviselő-testülete 5 *igen szavazattal, 0 nem szavazattal, 0 tartózkodással* a következő határozatot hozta:

**117/2020.(VIII.07.) képviselő-testületi határozat**

**a Szabadság utcai járda felújításáról**

Mórágy Község Önkormányzat Képviselő-testülete úgy határozott, hogy az alábbi beruházást kívánja megvalósítani:

**Szabadság utcai járda felújítása (hrsz. 433 és 441)**

A kiválasztott kivitelező: Bencsik-Bau Kft. – 6500 Baja, Hunyadi J. u. 11.

A beruházás összköltsége: bruttó 1 289 642 Ft

A műszaki ellenőri feladatok ellátásával a Sebiber Bt.-t (7122 Kakasd, Kossuth L. u. 10.) bízza meg.

Határidő: folyamatos

Felelős: Glöckner Henrik polgármester

* ***Belterületi utak helyreállítása***

Glöckner Henrik polgármester elmondta, hogy többször beszélt már a testület arról, hogy a belterületi utakat fel kellene újítani, ezen munkálatok elvégzésére érkezett árajánlat, amely a Kismórágyi út, a Petőfi utca, a Szabadság utca valamint a Kossuth utca egyes részeinek felújítását tartalmazza, az összege 2 103 285 Ft.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester a következő határozati javaslatot tette fel szavazásra:

*…/2020.(VIII.07.) képviselő-testületi határozat*

*a belterületi utak helyreállításáról*

*Mórágy Község Önkormányzat Képviselő-testülete úgy határozott, hogy az alábbi beruházást kívánja megvalósítani:*

***Belterületi utak helyreállítása***

*A kiválasztott kivitelező: KÉSZ Közúti Építő és Szolgáltató Kft. – 7140 Bátaszék, Bonyhádi u. 28.*

*A beruházás összköltsége: bruttó 2 103 285 Ft*

*A műszaki ellenőri feladatok ellátásával a Sebiber Bt.-t (7122 Kakasd, Kossuth L. u. 10.) bízza meg.*

*Határidő: folyamatos*

*Felelős: Glöckner Henrik polgármester*

Szavazás után Mórágy Község Önkormányzat Képviselő-testülete 5 *igen szavazattal, 0 nem szavazattal, 0 tartózkodással* a következő határozatot hozta:

**118/2020.(VIII.07.) képviselő-testületi határozat**

**a belterületi utak helyreállításáról**

Mórágy Község Önkormányzat Képviselő-testülete úgy határozott, hogy az alábbi beruházást kívánja megvalósítani:

**Belterületi utak helyreállítása**

A kiválasztott kivitelező: KÉSZ Közúti Építő és Szolgáltató Kft. – 7140 Bátaszék, Bonyhádi u. 28.

A beruházás összköltsége: bruttó 2 103 285 Ft

A műszaki ellenőri feladatok ellátásával a Sebiber Bt.-t (7122 Kakasd, Kossuth L. u. 10.) bízza meg.

Határidő: folyamatos

Felelős: Glöckner Henrik polgármester

Ördög Zoltán képviselő elmondta, hogy a közmunkások bére nagyon kevés. Kéri a jegyző segítségét abban, hogy valamilyen módon keressen megoldást a közfoglalkoztatottak bérének megemelésére.

dr. Puskásné dr. Szeghy Petra Nóra jegyző a felvetést megköszönte, biztosította a képviselőt arról, hogy minden lehetőséget felvázol a következő testületi ülésre, azonban hozzátette, hogy a közfoglalkoztatási bér összegét kormányrendelet írja elő.

Illés Béla képviselő elmondta, hogy a településen sok a parlagfűvel borított terület, kéri a tulajdonosok felszólítását a mielőbbi kármentesítés érdekében.

Ördög Zoltán képviselő elmondta, hogy Mórágyon sok az eladó ingatlan, érdeklődő is van, azonban ingatlan értékesítés nem történik, eladó és a vevő közti párbeszéd sokszor sikertelen, vagy a jelzálogjog bejegyzések miatt már a bank a tulajdonos. Nagyon kevés a fiatal a településen, kevés a gyermekszületés, az Óvoda és az Iskola jövője is nagyon bizonytalan, ezért kéri a képviselő társait, hogy próbáljunk megoldást találni, az ingatlanok könnyebb értékesíthetőségére. Javasolja a képviselőknek, hogy az eladó ingatlanokat az Önkormányzat vásárolja meg. Tudomása szerint TETT támogatásból elszámolható a helyben vásárolt ingatlan vételára, ezért kéri, a képviselőket hogy gondolkodjanak a kérdésen.

Glöckner Henrik polgármester elmondta, hogy Fél testvértelepülés 2020. szeptember 25.- 27. között tartja a minden évben megrendezett falunapi rendezvényét, melyre 20-25 főt nagy szeretettel vendégül látna Mórágyról. Kérem a képviselőket, hogy amennyiben szívesen részt vesznek a rendezvényen, jelezzék szándékukat.

A nyílt testületi ülésen több kérdés, hozzászólás nem volt, a polgármester megköszöni az azon való részvételt és az ülést 8.45 órakor bezárja.

Kmft.

**Glöckner Henrik dr. Puskásné dr. Szeghy Petra**

polgármester jegyző